Lav et referat af nedenstående tekst:

Tekst:
Når 60-årige Claus Jensen står der på stigen i det badeværelse, han er ved at renovere i en lejlighed i Skagen, kan han ikke svinge penslen ret lang tid af gangen. Han bliver forpustet bare af at tale. -	Jeg har det sådan, at jeg bliver meget træt. Jeg har ondt i muskler og knogler, og jeg kan ikke holde til ret meget, sukker Claus Jensen. Claus Jensen blev syg af corona i september. Han døjer stadig med senfølger, men i malerfirmaet Aksel Pedersen er der plads til, at han kun arbejder på halv tid. Han har fået den aftale, at han kun arbejder om formiddagen. -	Jeg kan faktisk komme og gå som jeg vil, og lave det jeg nu kan holde til. Det har været en stor hjælp, siger Claus Jensen. Forstående chef og tålmodige kolleger Claus Jensen er i sit sygdomsforløb blevet mødt af både en forstående chef og tålmodige kolleger. For der er mange opgaver Claus må overlade til de andre på arbejdspladsen. Det er for tungt for ham at spartle lofter, og derfor må kollegerne tage et ekstra slæb. -	De har hjulpet mig så meget. De siger, at hvis der er noget jeg ikke kan, så skal de nok tage det. Det er jo ikke alle steder folk er sådan. Det er jeg bare så glad for. Det betyder meget for mig, siger Claus Jensen. 'En enkelt' tak Med hjælp fra TV2 Nord vil Claus Jensen derfor gerne sige tak til sin malermester. -	Blomster er for damer, hvis man kan tillade sig at sige det. Det vil jeg ikke give ham. Men han vil gerne have en bette 'Enkelt'. Så jeg vil sætte pris på at overrække ham sådan en, for at sige tak for måden han er på, siger Claus Jensen. Vi kører ud i byen og køber en flaske til Aksel Pedersen. Claus Jensen har sagt, at vi nok kan finde ham i Skagen Kultur- og Fritidscenter, så der kører vi hen. En venlig pedel lukker os ind, og vi finder Aksel Pedersen på 1. sal i færd med at spartle et loft. Han bliver noget overrasket, da vi afslører, at vi kommet for at overrække ham en tak fra hans medarbejder Claus Jensen. -	Jeg ved næsten ikke hvad, jeg skal sige. Det er da helt imponerende. Jeg synes jo ikke, jeg har gjort noget særligt. Jeg passer selvfølgelig på dem, der skal passes på, men den tak betyder da meget for mig. Så føler man da, at man får noget igen, og at Claus også tænker den vej, siger en overrumplet Aksel Pedersen. Chefens garanti: Claus kan blive i firmaet Claus Jensen vil gerne blive i firmaet i tre år endnu, inden han siger stop. Men nu hvor han ikke kan arbejde på fuld kraft, og han heller ikke ved, om han kommer til det igen, så nager tanken om, om han kan blive i firmaet. -	Man kan jo nok forstå, hvis han siger, at han ikke kun kan have en mand på halv tid. Det er da forståeligt, siger Claus Jensen. Den bekymring er dog helt ubegrundet ifølge Aksel Pedersen. Han garanterer, at Claus Jensen kan blive i firmaet, også hvis det skulle ske, at han ikke får det bedre, end han har det nu. -	Det er altså fantastisk at have sådan en chef. Jeg føler, vi er en stor familie, men han er stadig min chef, siger Claus Jensen. I en særudsendelse på mandag klokken 19.30 sætter TV2 Nord i en hel time fokus på taknemmelighed og håb under coronakrisen. Læs mere om særudsendelsen ved at klikke herunder:

Referat:
Maler Claus Jensen kan kun arbejde på halv tid, efter han har været ramt af corona. Han er taknemlig for, at hans chef og kolleger tager stort hensyn til ham.